Source: https://torvenytar.sk/zakon-230
Timestamp: 2019-09-16 08:04:25+00:00

Document:
Zákon o právnom postavení a platových pomeroch starostov obcí a primátorov miest (253/1994)
Dátum prijatia: 25.08.1994
Platnosť od: 19.09.1994
Účinnosť od: 01.01.1995
01.12.2018 320/2018
01.01.2016 377/2015
Hatályos 2018. december 1-től
Tt. 253/1994.
A VÁROSOK FŐPOLGÁRMESTEREINEK ÉS A KÖZSÉGEK POLGÁRMESTEREINEK JOGÁLLÁSÁRÓL ÉS BÉRVISZONYAIRÓL
Kelt: 1994. augusztus 25.
Tt. 374/1994., hatályos 1995. január 1-től
Tt. 172/1998., hatályos 1998. november 1-től
Tt. 289/2002., hatályos 2002. július 2-től
Tt. 460/2008., hatályos 2009. január 1-től
Tt. 154/2011., hatályos 2011. június 1-től
Tt. 377/2015., hatályos 2016. január 1-től
Tt. 320/2018., hatályos 2018. december 1-től
A Szlovák Köztársaság Nemzeti Tanácsa az alábbi törvényben állapodott meg:
Ezen törvény a községek polgármestereinek és a városok főpolgármestereinek (a továbbiakban csak „polgármester”) a jogállását rendezi, és meghatározza havi bérük minimális szintjét a község, illetve a város lakosainak száma szerint, akiknek ezen településeken van a tartós lakhelyük,1) valamint a tisztségük ellátásával kapcsolatos további velejárókat.
(1) A polgármesteri tisztség közszolgálati tisztség, amely nem munkaviszony. E tisztség betöltése összeegyeztethetetlen a külön jogszabályban felsorolt2) tisztségekkel, valamint a községi alkalmazotti munkavégzéssel.
(2) A polgármester tisztsége betöltése idején szabadságra jogosult külön jogszabályban3) meghatározott mértékben vagy kollektív szerződés alapján, amely mint munkáltatót kötelezi a községet; erre a célra a külön jogszabályt3) alkalmazzák arányosan. A ki nem merített szabadság fejében a bérpótlékot csak abban az esetben lehet a polgármesternek juttatni, ha szabadságát a következő naptári év végéig sem meríthette ki, s ha erről a képviselő-testület döntött.
(3) A polgármester jogviszonyát tisztsége betöltése idején a szociális alap létrehozása és felhasználása,4) valamint az étkezés bebiztosítása és az étkezési hozzájárulás3) céljából foglalkoztatotti jogviszonyként ítélik meg.
(4) A község a 3. bekezdésben felsoroltak értelmében a munkáltató szerepét tölti be.
A polgármesterek bérviszonyai
(1) A polgármesternek a Szlovák Köztársaság Statisztikai Hivatala7) előző naptári évi adataiból kiszámított nemzetgazdasági alkalmazotti átlagbérnek és a 4. § 1. bekezdésében foglalt szorzószám szorzata alapján kiszámított fizetés jár. A fizetés összegét egész euróra kerekítik ki felfelé vagy a szorzószám alapján a 4. § 6. bek. szerint. Ha a polgármesternek a Szlovák Köztársaság Nemzeti Tanácsa képviselőjének fizetése is jár, e fizetés folyósítása idején a polgármesternek legfeljebb a minimálbér összegében jár fizetés, a 4. § 1-5. bek. rendelkezései ez esetben nem alkalmazandóak.
(2) A fizetés a polgármesternek az előírt fogadalom letételének napjától jár.
(1) A polgármestereket a 3. § 1. bekezdésében foglaltak céljából kilenc fizetési csoportba sorolják a község lakosainak száma alapján, és számukra a szorzószámot a következőképpen határozzák meg:
1. 500 lakosig a szorzószám 1,65
2. 501-1000 lakosig a szorzószám 1,83
3. 1001-3000 lakosig a szorzószám 2,20
4. 3001-5000 lakosig a szorzószám 2,41
5. 5001-10 000 lakosig a szorzószám 2,60
6. 10 001-20 000 lakosig a szorzószám 2,81
7. 20 001-50 000 lakosig a szorzószám 3,21
8. 50 001-100 000 lakosig a szorzószám 3,54
9. 100 000 lakos felett a szorzószám 3,98
(2) A polgármester fizetése nem lehet alacsonyabb a 3. § 1. bekezdésében foglaltaknál. A községi képviselő-testület ezt a fizetést határozatával 60 százalékkal felemelheti.
(3) Ha a községi képviselő-testület nem hoz határozatot a polgármester fizetéséről e törvény értelmében, akkor a polgármesternek a 3. § 1. bekezdésében taglaltak szerinti fizetés jár.
(4) A község vagy város lakosságának lélekszáma alatt a Szlovák Köztársaság Statisztikai Hivatala7) által az előző naptári év december 31-éig megállapított adatokat alapján kimutatott lakosságszámot értjük.
(5) A polgármesternek, aki tisztségét nem teljes jogviszonyban (csak meghatározott részidőben) látja el, a betöltött tisztség részidős jogviszonyának arányában jár fizetés. Ez a fizetés nem lehet alacsonyabb a 3. §-ban meghatározott fizetés és a 0,3-as koefficiens szorzatánál.
(6) A képviselő-testület az 500-nál kevesebb lelket számláló községekben bármikor, a polgármester beleegyezésével csökkentheti az 1,65-es szorzószámot egészen 0 szorzószámra a polgármester megbízatási ideje alatt.
(7) A községben bevezetett adósságrendezési rendszer vagy kényszerfelügyelet idején külön jogszabály8) alapján jár a polgármesternek a 3. § 1. bekezdése szerinti fizetés. A képviselő-testület ez alatt az idő alatt nem emelheti fel a fizetését a 2. bekezdés értelmében.
(1) Mandátumának megszűnését követően a polgármesternek végkielégítés jár a község költségvetéséből
a) a havi átlagbére kétszeresének megfelelő összegben, ha tisztségét hat hónapnál hosszabb ideig töltötte be,
b) a havi átlagbére háromszorosának megfelelő összegben, ha tisztségét egy megbízatási időszakban töltötte be,
c) a havi átlagbére négyszeresének megfelelő összegben, ha tisztségét két egymást követő megbízatási időszakban töltötte be,
d) a havi átlagbére ötszörösének megfelelő összegben, ha tisztségét legalább három egymást követő megbízatási időszakban töltötte be.
(2) Nem jár az 1. bekezdés szerinti végkielégítés, ha a mandátum megszűnésére külön jogszabályban9) foglalt okokból kerül sor.
(3) Az 1. bekezdés és a 2. § 2. bekezdésének céljaira a havi átlagkereset a 3. § vagy a 4. § 2. bekezdése alapján azon tizenkét egymást követő hónap havi fizetései összegének az egy tizenkettede, amelyek megelőzik azt a hónapot, amelyben felmerült a havi átlagkereset megállapításának igénye. A havi átlagkeresetet a legközelebbi eurócentre kerekítik felfelé.
(4) A 1. bekezdésben tárgyalt végkielégítési igény nem merül fel, ha a polgármestert újra megválasztják tisztségébe.
(5) Ha a polgármester mandátuma halállal ér véget, a 1. bekezdésben taglalt végkielégítési igény és egyéb pénzbeli jogosultságok sorrendben a házastársára, gyermekeire, illetve szüleire ruházódnak át, ha halála idején egy háztartásban éltek vele.10) Akkor válnak örökösödés tárgyává, ha ezen személyek nem léteznek.
A polgármesternek az utazásokért, amelyek tisztségével függnek össze, útiköltség-térítés jár, külön jogszabály11) értelmében.
(1) A polgármester, tisztsége betöltése miatt nem szenvedhet kárt munkaviszonya vagy egyéb jogviszonyai tekintetében, jogait vagy más igényeit illetően.
(2) A polgármester fizetéshez való joga mandátumának12) lejártával megszűnik. A polgármester fizetéshez való joga nem szűnik meg, ha újra megválasztják tisztségébe.
(3) A polgármester fizetéséből csak külön jogszabály3) értelmében lehet levonásokat eszközölni.
1995-ben a polgármesterek fizetésének rendezése során nem járnak el a 3. § második mondata alapján.
Ha a képviselő-testület az ezen törvény hatálybalépését követő egy hónapon belül nem hoz határozatot arról, hogy a polgármesternek a 4. §-ban foglaltaknál magasabb fizetés jár, akkor a polgármester az ezen törvény értelmében vett minimálbért kapja meg.
Átmeneti rendelkezések a 2011. június 1-jétől hatályos intézkedésekhez
A polgármester összehívja a képviselő-testület ülését oly módon, hogy az 2011. június 30-áig valósuljon meg, és határozatot hozzon a polgármester fizetéséről ezen törvénnyel összhangban. Máskülönben az marad érvényben, hogy a polgármesternek 2011. június 1-jétől a 3. § 1. bekezdésében foglalt fizetés jár.
Michal Kováč, s. k.
Ivan Gašparovič, s. k.
Jozef Moravčík, s. k.
1) A Tt. 253/1998. sz., a Szlovák Köztársaság állampolgárai tartózkodási helyének bejelentéséről és a Szlovák Köztársaság lakosságának nyilvántartásáról szóló törvénye a későbbi módosítások értelmében.
A Tt. 404/2011. sz., a külföldiek tartózkodási helyéről, valamint egyes törvények módosításáról és kiegészítéséről szóló törvénye a későbbi módosítások értelmében.
2) A Szlovák Nemzeti Tanács Tt. 369/1990. sz., a községi önkormányzatokról szóló törvénye 13. § 3. bek. a későbbi módosítások értelmében.
3) Munkatörvénykönyv.
4) A Szlovák Köztársaság Nemzeti Tanácsának Tt. 152/1994. sz., a szociális alapról, valamint egyes törvények módosításáról és kiegészítéséről szóló törvénye a Tt. 286/1992. sz., a jövedelemadóról szóló törvénye értelmében a későbbi módosítások szerint.
7) A Tt. 540/2001. sz., az állami statisztikáról szóló törvénye.
8) A Tt. 583/2004. sz., a területi önkormányzatok költségvetési szabályairól szóló törvénye a későbbi módosítások szerint.
9) A Szlovák Nemzeti Tanács 369/1990. sz. törvénye 13. a §-a 1. bekezdése a), d) és f) pontja a későbbi módosítások szerint.
10) A Polgári Törvénykönyv 115. §-a.
11) A Tt. 283/2002. sz., az útiköltség-térítésről szóló törvénye a későbbi módosítások értelmében.
12) A Szlovák Nemzeti Tanács Tt. 369/1990. sz. törvénye 13.a §-a 1. bekezdése.
Časová verzia účinná od 1. decembra 2018
374/1994 Z. z. s účinnosťou od 1. januára 1995
172/1998 Z. z. s účinnosťou od 1. novembra 1998
453/2001 Z. z. s účinnosťou od 1. januára 2002
289/2002 Z. z. s účinnosťou od 2. júla 2002
460/2008 Z. z. s účinnosťou od 1. januára 2009
154/2011 Z. z. s účinnosťou od 1. júna 2011
377/2015 Z. z. s účinnosťou od 1. januára 2016
320/2018 Z. z. s účinnosťou od 1. decembra 2018
(1) Starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky7) za predchádzajúci kalendárny rok a násobku podľa § 4 ods. 1. Plat sa zaokrúhľuje na celé euro nahor alebo násobku podľa § 4 ods. 6. Ak starostovi patrí aj plat poslanca Národnej rady Slovenskej republiky, počas poberania platu poslanca Národnej rady Slovenskej republiky patrí starostovi plat najviac v sume minimálnej mzdy; ustanovenia § 4 ods. 1 až 5 sa v tomto prípade neuplatnia.

References: § 1
 § 6
 § 1
 § 1
 § 1
 § 1
 § 1
 § 2
 § 2
 § 1
 § 3
 § 4
 § 4
 § 4